Diari Oficial de la Generalitat Valenciana


Sumari del DOGV 8778, del 01-04-2020 (2020/2534)

RESOLUCIÓ de 5 de març de 2020, de la directora general de Personal Docent, per la qual, en execució de sentència, s'inclou una aspirant en la llista de persones seleccionades en el procediment selectiu per a l'accés al cos de catedràtics i catedràtiques d'Ensenyament Secundari, convocat per l'Ordre de 22 de desembre de 2009, de la Conselleria d'Educació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8778

Data del DOGV
:   01-04-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/2534


Data del document
:   05-03-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 5 de març de 2020, de la directora general de Personal Docent, per la qual, en execució de sentència, s'inclou una aspirant en la llista de persones seleccionades en el procediment selectiu per a l'accés al cos de catedràtics i catedràtiques d'Ensenyament Secundari, convocat per l'Ordre de 22 de desembre de 2009, de la Conselleria d'Educació. [2020/2534]  
Per mitjà de l'Ordre de 22 de desembre de 2009, de la Conselleria d'Educació (DOGV 6175, 30 de desembre), es va convocar un procediment d'accés als cossos de catedràtics i catedràtiques d'Ensenyament Secundari i catedràtics i catedràtiques d'escoles oficials d'idiomes, i es va publicar la llista amb les puntuacions definitives en el mencionat procediment amb data 16 de juliol de 2014, en el qual va resultar seleccionada María del Carmen Navalón Torres per l'especialitat d'Informàtica.  
Una vegada revisada la documentació requerida en la base 9 de la convocatòria, amb data 27 de novembre de 2014, el director general de Centres i Personal Docent va resoldre que no pertocava que fora nomenada funcionària de carrera del cos de catedràtics i catedràtiques d'Ensenyament Secundari, perquè no acreditava el requisit exigit en la base 2.1.c de l'Ordre de 22 de desembre de 2009, de la Conselleria d'Educació, relatiu al títol acadèmic requerit, i quedaven anul·lades totes les seues actuacions en el procés selectiu convocat per aquesta ordre.  
Aquesta resolució va ser objecte de recurs per María del Carmen Navalón Torres davant de la jurisdicció contenciosa administrativa. El Jutjat Contenciós Administratiu núm. 8 de València va dictar sentència el 14 de març de 2017, en la qual reconeix com a situació jurídica individualitzada el seu dret a ser nomenada funcionària del cos de catedràtics i catedràtiques d'Educació Secundària en l'especialitat d'Informàtica. Aquesta sentència va ser objecte de recurs en apel·lació davant del Tribunal Superior de Justícia de la Comunitat Valenciana, el qual va dictar la Sentència desestimatòria núm. 840/19, de 13 de novembre de 2019, i en virtut de tot això, resolc:  
  
Primer  
En execució de la Sentència núm. 95/17, de 14 de març de 2017, del Jutjat Contenciós Administratiu núm. 8 de València, declarar María del Carmen Navalón Torres aspirant seleccionada en el procediment selectiu d'accés al cos de catedràtics i catedràtiques d'Ensenyament Secundari convocat per l'Ordre de 22 de desembre de 2009, per l'especialitat d'informàtica, amb una puntuació de 7,1197.  
  
Segon  
Elevar al Ministeri d'Educació i Formació Professional la corresponent proposta de nomenament de María del Carmen Navalón Torres com a funcionària de carrera del mencionat cos i especialitat, amb els efectes econòmics i administratius d'1 de setembre de 2014, segons preveu la Resolució de 24 de febrer de 2015, de la Direcció General de Centres i Personal Docent (DOGV 7480, 6 de març).  
  
Tercer  
De conformitat amb el que preveu l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat pel Reial decret 276/2007, de 23 de febrer, les persones que accedisquen per aquest procediment estaran exemptes de la realització de la fase de pràctiques i romandran com a catedràtics i catedràtiques en la mateixa destinació que ocuparen en el cos de procedència, sempre que aquesta destinació siga del mateix àmbit de l'administració educativa convocant.  
Contra la present resolució, les parts legitimades podran promoure un incident d'execució de sentència davant del Jutjat Contenciós Administratiu núm. 8 de València, de conformitat amb el que disposen els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de març de 2020.- La directora general de Personal Docent: M. Ángeles Herranz Ábalos.